امازون

امازون انګليسي ژبه: Amazon‎ د امريکا متحده ایالاتو يوه برېښنايي سوداګريزه کمپنۍ ده چې دامریکا ترڅنګ دنړۍ لوی شمېر هېوادونه او وګړي ترې دخپلي سوداګرۍ او نورو تجارتي کارونو لپاره ګټه اخلي. ددې کمپنۍ اصلي کارځای د متحده ایالاتو په واشینګټن کي موقیعیت لري . د دې وېبپاڼې نوم د امازون سيند په نوم ايښودل شوی دی. امازون دمګړی (په ۲۰۲۳ کال کې) ۳۱۰ میلیونه فعاله کارنان لري او د متحده ایالاتو ترڅنګ په جرمني، انګلستان، سعودی عربستان، متحده عرب امارات، هندوستان او یو شمېر نورو هېوادونو کې په پراخه کچه دوګړو ترمنځ دبرېښنایي سوداګرۍ کارونه مخته وړي . یاده کمپنۍ د خپلو سوداګریزو چوپړتیاوو په مرسته دنړۍ له شتمنو کمپنیو څخه ګڼل کیږي اودامهال تر ۵۰۰ میلیارده امریکایي ډالره ډېره شتمني پخپل واک کي لري . دامازون کمپنۍ مشر او بنسټګر جیف بیزوس دنړۍ له لسو شتمنو کسانو څخه ګڼل کیږي.، جیف بیزوس، بلک راک او وانګارډ ګروپ د امازون کمپنۍ څښتنان ګڼل کيږي. مخینه امازون کمپنی په 1994 زیږدیزکال کي دجولای پر5 نېټه دجیف بیزوس له لوري دمتحده ایالاتو په واشینګټن کي رامنځ ته سول اوهغه وخت یې یوازي دیو دوکان بڼه درلوده خو وروسته دالکترونیکي نړۍ په پراختیا سره دغه کمپنی خپل بریښناییزي برخي ته وده ورکړه او اوس وخت دخپلو چوپړتیاوو 66 سلنه په متحده ایالاتو کي ترسره کوي . سوداګري دامازون نړیواله سوداګریزه ساحه ډېره پراخه ده اود امریکایي او اروپایي هیوادونو سربېره یې دنړۍ نور اوسېدونکي هم دخپل تجارت دپراختیا لپاره استعمالوي . ددغه ویبپاڼي څخه په 2009 زیږدیز کال کي یوازي 615 میلیونه کسانو لیدنه کړې وه خوپه 2022 کال کي یاده شمېره دمیاشتي 2 میلیارده کسانو ته ورسېدل چي داد امازون لپاره ډېرستر پرمختګ وو . دنړۍ مشهوره سوداګریزي کمپنی لکه Nike, Dc comics, Brothers group اوځیني نور دخپلو اجناسو لپاره ښه بازار دامازون ویبپاڼه ګڼي . امازون په متحده ایالاتو کي دخپلو اجناسو لپاره 100 فعاله مرکزونه لري اوددې ترڅنګ په ټوله نړۍ کي نژدې 185 نور مرکزونه هم لري . سرچينې